CELEX: 32017R0719
Language: da
Date: 2017-04-07 00:00:00
Title: Rådets forordning (EU) 2017/719 af 7. april 2017 om ændring af forordning (EU) 2015/2192 om fordeling af fiskerimuligheder i henhold til protokollen om fastsættelse for en periode på fire år af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Den Islamiske Republik Mauretanien

22.4.2017   
            
            
               DA
            
            
               Den Europæiske Unions Tidende
            
            
               L 106/8
            
         RÅDETS FORORDNING (EU) 2017/719
   af 7. april 2017
   om ændring af forordning (EU) 2015/2192 om fordeling af fiskerimuligheder i henhold til protokollen om fastsættelse for en periode på fire år af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Den Islamiske Republik Mauretanien
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 43, stk. 3,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Den 30. november 2006 vedtog Rådet forordning (EF) nr. 1801/2006 om indgåelse af en fiskeripartnerskabsaftale mellem Det Europæiske Fællesskab og Den Islamiske Republik Mauretanien (1) (»partnerskabsaftalen«).
            
         
               (2)
            
            
               Den 24. maj 2016 vedtog Rådet afgørelse (EU) 2016/870 (2) om indgåelse af protokollen om fastsættelse for en periode på fire år med virkning fra den 16. november 2015 af de fiskerimuligheder og den finansielle modydelse, der er omhandlet i partnerskabsaftalen (»protokollen«).
            
         
               (3)
            
            
               Ved Rådets forordning (EU) 2015/2192 (3) fordeles de fiskerimuligheder, der er fastsat i protokollen, mellem medlemsstaterne.
            
         
               (4)
            
            
               Ifølge videnskabelig rådgivning, der er fremlagt af Den Uafhængige Fælles Videnskabelige Komité, der er nedsat ved protokollens artikel 4, er der konstateret et overskud af senegalesisk kulmule, og det blev taget ad notam, at det i den videnskabelige rådgivning, der i 2014 blev fremlagt af IMROP (Institut Mauritanien de Recherches Océanographiques et de Pêches), blev bekræftet, at der er et overskud af blæksprutte og sepiablæksprutte.
            
         
               (5)
            
            
               Den Blandede Komité, der er nedsat ved partnerskabsaftalens artikel 10, besluttede i henhold til protokollens artikel 6, stk. 1, litra a), på mødet i Nouakchott den 15. og 16. november 2016 at ændre protokollen ved at tilføje nye fiskerimuligheder inden for grænserne af det disponible overskud til frysetrawlere, der fisker efter senegalesisk kulmule som hovedmålart samt blæksprutte og sepiablæksprutte som sekundære målarter.
            
         
               (6)
            
            
               Disse nye fiskerimuligheder bør fordeles på medlemsstaterne for protokollens resterende anvendelsesperiode.
            
         
               (7)
            
            
               Eftersom tilføjelsen af nye fiskerimuligheder har indvirkning på EU-fartøjernes økonomiske aktiviteter og planlægning af deres fangstsæsoner, bør nærværende forordning træde i kraft umiddelbart efter offentliggørelsen.
            
         
               (8)
            
            
               Forordning (EU) 2015/2192 bør derfor ændres i overensstemmelse hermed —
            
         VEDTAGET DENNE FORORDNING:
   Artikel 1
   I artikel 1, stk. 1, i forordning (EU) 2015/2192 tilføjes følgende litra:
   
      
                  »h)
               
               
                  Fiskerikategori 2a — (Fryse)-trawlere, der fisker efter senegalesisk kulmule:
                  
                              Spanien:
                           
                           
                              Senegalesisk kulmule
                           
                           
                              3 500  ton
                           
                        
                              Blæksprutte
                           
                           
                              1 450  ton
                           
                        
                              Sepiablæksprutte
                           
                           
                              600 ton
                           
                        I denne fiskerikategori kan der maksimalt anvendes 6 fartøjer ad gangen i mauretanske farvande.«
               
            
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 7. april 2017.
      
         
            På Rådets vegne
         
         L. GRECH
         
            Formand
         
      
   
   
      (1)  EUT L 343 af 8.12.2006, s. 1.
   
      (2)  Rådets afgørelse (EU) 2016/870 af 24. maj 2016 om indgåelse på Den Europæiske Unions vegne af protokollen om fastsættelse for en periode på fire år af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Den Islamiske Republik Mauretanien (EUT L 145 af 2.6.2016, s. 1).
   
      (3)  Rådets forordning (EU) 2015/2192 af 10. november 2015 om fordeling af fiskerimuligheder i henhold til protokollen om fastsættelse for en periode på fire år af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Den Islamiske Republik Mauretanien (EUT L 315 af 1.12.2015, s. 72).